title: Lila Downs
text: Ana Lila Downs, anavezetoc'h evel Lila Downs, ganet d'an 9 a viz Gwengolo 1968 en Heroica Ciudad de Tlaxiaco, Oaxaca, e Mec'hiko, zo ur ganerez ha sonaozourez vec'hikan.
  
  He buhez 
  Merc'h eo da Allen Downs, filmaozer stadunanat a orin saoz ha skosat, ha da Anita Sánchez, kanerez a orin mixtek. Savet eo bet hanter e California ha hanter en Oaxaca, ha bet e Skol-veur Minnesota. 
  Pa zistroas da Vec'hiko e teskas gwiadiñ, ha kanañ a reas e tavarnioù Oaxaca. Goude-se e kanas ivez e Philadelphia gant ar soner Paul Cohen, ur saksofonour stadunanat. Kenlabourat a rejont da sevel kanaouennoù ha goude da enrollañ pladennoù. Deuet eo Cohen da vezañ he fried hag he c'huzulier arzel.
  
  Kanerez 
  E meur a yezh e kan Lila Downs, e spagnoleg hag e saozneg dreist-holl avat, goude ma toug bri d'he gwrizioù ha d'ar pobloù orin mixtek, zapotek, maya ha náhuatl, ha da sonerezh Oaxaca. Oberennoù personel a gan ivez.
  Kenlabouret he deus gant Caetano Veloso da sevel sonerezh ar film Frida diwar-benn buhez al livourez vec'hikan Frida Kahlo. 
  
  Meur a droiad-kanañ he deus graet e Suamerika, Europa, hag SUA. Pa ne vez ket o veajiñ e vez o chom e Coyoacán, unan eus karterioù Mexico City.
  
  E filmoù 
  Klevet e vez o kanañ e meur a film.
  
  DVDoù 
   Lotería Cantada (2006)
   The Very Best Of El Alma de Lila Downs, enrollet war al leurenn e Madrid (EMI, 2008)
  
  He fladennoù 
   1994 - Ofrenda
   1996 - Azuláo – En vivo con Lila Downs
   1999 - La Sandunga
   2000 - Árbol de la vida (Yutu tata) 
   2001 - La Línea (Narada)
   2002 - Frida (sonerezh ar film savet gant Julie Taymor), 
   2004 - Una sangre (Narada – Kentañ Priz ar Grammy Awards e 2005 evit ar gwellañ pladenn sonerezh folk)
   2006 - La Cantina (Narada)
   2009 - Ojo de culebra, (En SUA: Shake Away, Manhattan Records, 2008)
   2010 - Lila Downs y La Misteriosa (enrollet e Pariz e studioioù ar skingomz FIP)
   2011 - Pecados y milagros
   2014 - RAÍZ, gant ar c'hanerezed Niña Pastori ha Soledad Pastorutti, RCA Records.
   2015 - Balas y Chocolate
   2017 - Salón, Lágrimas y Deseo
  
  Notennoù
  
  Liammoù diavaez 
   Lila Downs, pajenn ofisiel
   
   Lila Downs Music Videos on CompulsiveTraveler.tv
   Lila Downs: beyond the border by Mary Armstrong, Sing Out! vol 45#4 - Winter 2002
   He c'hanaouennoù .
  
  Kanerezed Mec'hiko
  Kanerezed spagnolek
  Lila Downs